มีอะไรกับแฟนวันที่ 9 ป้องกันโดยการใส่ถุงยางค่ะแฟนไม่เสร็จ (ขอโทษที่ต้องใช้คำนี้นะคะ) จริงๆประจำเดือนต้องมาวันที่ 20 แต่ว่าตอนนี้ยังไม่มาเลยค่ะเครียดมาก แฟนช่วยตัวเองและเเตกใส่ที่ขาเลยเอาน้ำล้างออกค่ะ แต่กังวลว่าตอนที่ล้างออกมันจะไหลเข้าไปตรงนั้นของเรา เครียดมากเลยค่ะกังวลว่าจะท้อง
สวัสดีค่ะ การมีเพศสัมพันธ์โดยการใช้ถุงยางอนามัย ใช้ตลอดการสอดใส่อวัยวะเพศ ถุงยางไม่มีรอยขาดรอยรั่วให้เห็นชัดเจนนั้น มีโอกาสตั้งครรภ์ได้น้อยกว่า 2% ซึ่งจัดว่าน้อยมาก การล้างสารคัดหลั่งบริเวณอวัยวะเพศภายนอกหลังจากนั้น โอกาสที่น้ำอสุจิจะมีชีวิตและผ่านเข้าไปผสมกับไข่ได้มีน้อยมากๆประจำเดือนที่มาช้าเกินกว่า 35 วันจากครั้งก่อนนั้น อาจจะมีสาเหตุอื่นๆนอกจากการตั้งครรภ์เช่นถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก โรคไทรอยด์ทำงานผิดปกติแต่ควรตรวจหาสาเหตุเรื่องการตั้งครรภ์ให้แน่ใจก่อนว่าไม่มี โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ควรซื้อมาตรวจเองก่อนเบื้องต้น หากให้ผลลบ แต่ประจำเดือนก็ยังไม่มาตามกำหนด ควรไปยืนยันผลการตั้งครรภ์ที่รพ.อีกครั้งค่ะ